hotchpotch/miracl-hf-unified huggingface dataset:
সাইমন ও’ডনেল
সাইমন প্যাট্রিক ও’ডনেল (; জন্ম: ২৬ জানুয়ারি, ১৯৬৩) নিউ সাউথ ওয়েলসের ডেনিলিকুইন এলাকায় জন্মগ্রহণকারী সাবেক অস্ট্রেলীয় ক্রিকেটার। এছাড়াও তিনি ভিএফএলের ফুটবলার, ঘোড়দৌড়ের প্রতিযোগী এবং ক্রিকেট ধারাভাষ্যকার হিসেবে অংশ নিয়েছেন। অস্ট্রেলিয়া ক্রিকেট দলের অন্যতম সদস্য সাইমন ও’ডনেল অস্ট্রেলিয়ার প্রথম বিশ্বকাপ ক্রিকেট শিরোপা জয়ী দলের সদস্য ছিলেন। বর্তমানে তিনি ঘোড়া উৎপাদনের সাথে জড়িত।
ও’ডনেল ১৯৮৪ থেকে ১৯৯৩ সাল পর্যন্ত শেফিল্ড শিল্ডে ভিক্টোরিয়া দলের অল-রাউন্ডার হিসেবে অংশগ্রহণ করেন। অভিষেক খেলাতেই সেঞ্চুরি করেন তিনি। ১৯৮৮-৮৯ মৌসুম থেকে ১৯৯৩ সালে অবসরগ্রহণের পূর্ব পর্যন্ত ভিক্টোরিয়া দলের অধিনায়কত্ব করেন। এসময়ে তিনি মিশ্র ফলাফল পান। ১৯৯০-৯১ মৌসুমে শেফিল্ড শিল্ডের শিরোপা লাভ করলেও ১৯৮৮-৮৯, ১৯৮৯-৯০ এবং ১৯৯২-৯৩ মৌসুমে ভিক্টোরিয়া দল তালিকার শেষে ছিল।
তাঁর বাবা কেভিন ও’ডনেল ১৯৪৮ সালের অপরাজেয় দলের সদস্য ছিলেন যিনি স্যাম লক্সটন ও কিথ মিলারের সাথে খেলেছেন।
১৯৮৫ সালে ৬ টেস্টে অংশগ্রহণ করেছিলেন। তন্মধ্যে ইংল্যান্ডে অ্যাশেজ সফরে ৫টি ও স্বদেশে একটি। ৫ ও ৪-দিনের খেলায় বোলিং স্ট্রাইক রেট কম থাকা স্বত্ত্বেও ক্রিকেটের ক্ষুদ্রতম সংস্করণেই তিনি অধিক সফলতা লাভ করেছিলেন। সীমিত ওভারের খেলাগুলোয় তাঁকে চাতুর্যময় মিডিয়াম পেস বোলিংয়ে দক্ষ ও নীচের সারির বিধ্বংসী ব্যাটসম্যান হিসেবে দেখা যায়। ১৯৮৫ থেকে ১৯৯২ সাল পর্যন্ত তিনি ৮৭টি একদিনের আন্তর্জাতিকে অংশগ্রহণ করেছেন। সমগ্র খেলোয়াড়ী জীবনে ১,২৪২ রান করার পাশাপাশি ১০৮ উইকেটও সংগ্রহ করেন তিনি। ১৯৮৭ সালের বিশ্বকাপে দলের প্রথম শিরোপা জয়ে তিনি অসামান্য অবদান রাখেন। ঐ প্রতিযোগিতায় তিনি অস্ট্রেলিয়ার সর্বাপেক্ষা মিতব্যয়ী বোলারের মর্যাদা পান।
কিন্তু অল্প কিছুদিন বাদেই তিনি শারীরিক অসুস্থতায় ভুগতে থাকেন। চিকিৎসা শেষে ১৯৮৮-৮৯ মৌসুমে অস্ট্রেলিয়ার একদিনের দলে ফিরে আসেন। ১০ ডিসেম্বর, ১৯৯১ সাল পর্যন্ত তিনি আরও ৪৩টি সীমিত ওভারের খেলায় অংশগ্রহণ করেছেন ও ৫৬ উইকেট দখল করেন। তন্মধ্যে ৫টি খেলা জয়ী পঞ্চাশোর্ধ্ব ইনিংস ছিল। এ সময়েই ১৯৯০ সালে শারজায় শ্রীলঙ্কা ক্রিকেট দলের বিপক্ষে মাত্র ১৮ বলে দ্রুততম অর্ধ-শতক করেন যার আয়ু ছিল ছয় বছর। ১৯৯৬ সালের ৭ এপ্রিল তারিখে পাকিস্তানের বিপক্ষে শ্রীলঙ্কা দলেরই সনাথ জয়াসুরিয়া ১৭ বলে ৫০ রান করেছেন যা অদ্যাবধি টিকে রয়েছে।
মিনা
মিনা (তাবুর শহর বলেও পরিচিত) হল সৌদি আরবের মক্কা প্রদেশের অন্তর্ভুক্ত মক্কা শহরের পার্শ্ববর্তী এলাকা। মক্কা থেকে এর দূরত্ব ৫ কিমি এবং এটি মক্কা থেকে আরাফাতের দিকে যাওয়ার সড়কের পাশে অবস্থিত। এর আয়তন প্রায় ২০ বর্গকিমি।
হজ্জের অংশ হিসেবে মিনায় অবস্থান করতে হয় বলে মিনা অধিক পরিচিত। ১,০০,০০০ এর চেয়েও বেশি শীতাতপ নিয়ন্ত্রিত তাবুতে হাজিদের সাময়িক অবস্থানের ব্যবস্থা করা হয়। শয়তানের প্রতীক স্তম্ভে পাথর নিক্ষেপ করার হজ্জের রীতি মিনায় সম্পাদন করা হয়।
উইকিবই
উইকিবই প্রাক্তন নাম উইকিমিডিয়া বিনামূল্য পাঠ্যপুস্তক প্রকল্প হল উইকিমিডিয়া ফাউন্ডেশনের একটি স্বেচ্ছাসেবী প্রকল্প, যেখানে বিভিন্ন প্রকার পাঠ্যপুস্তক পঠনযোগ্য আকারে সংরক্ষণ করা হয়|
কম্পিট ডট কমের জুন ২০১৬ এর হিসাব অনুসারে উইকিবইয়ের ১,৪৭৪,৮১২ জন নিয়মিত ভিজিটর আছে।
আরব জাতীয়তাবাদ
আরব জাতীয়তাবাদ ( "al-Qawmiyya al-`arabiyya") হল আরব সভ্যতার মহিমা ধারণকারী একটি জাতীয়তাবাদী আদর্শ। এই আদর্শ আরব বিশ্বের রাজনৈতিক ঐক্যের ডাক দেয়। আটলান্টিক মহাসাগর থেকে আরব সাগর পর্যন্ত আরব অধ্যুষিত অঞ্চল এর মূল আলোচ্য স্থান। আরব জাতীয়তাবাদের অন্যতম প্রাথমিক লক্ষ্য হল আরব বিশ্ব থেকে পশ্চিমা আধিপত্য দূরীভূত করা। ২০ শতকের প্রথমভাগে উসমানীয় খিলাফতের নাজুক অবস্থার সময় থেকে এর উত্থান হয় এবং ছয় দিনের যুদ্ধে আরব সেনাবাহিনীর পরাজয়ের পর থেকে এই আন্দোলন দুর্বল হয়ে পড়ে।
আরব জাতীয়তাবাদের গুরুত্বপূর্ণ নেতা ও দলের মধ্যে রয়েছেন মিশরের নেতা জামাল আবদেল নাসের, আরব ন্যাশনালিস্ট মুভমেন্ট, লিবিয়ার নেতা মুয়াম্মার গাদ্দাফি, আরব সোশ্যালিস্ট বাথ পার্টি যা ইরাকে ক্ষমতা লাভ করেছিল ও পরে সিরিয়ায় ক্ষমতায় আসে এবং এর নেতা মিশেল আফলাক। প্যান আরবিজম আরব জাতীয়তাবাদের সাথে সম্পর্কিত মতবাদ।
সর্ব-আরববাদ
প্যান আরবিজম হল আরব বিশ্ব বলে পরিচিত আটলান্টিক মহাসাগর থেকে আরব সাগর পর্যন্ত উত্তর আফ্রিকা ও পশ্চিমা এশিয়ার দেশসমূহকে একীভূত করার মতবাদ। এটি আরব জাতীয়তাবাদের সাথে ঘনিষ্ঠভাবে সম্পর্কিত যা অনুযায়ী আরবরা একটি একক জাতি। ১৯৫০ ও ১৯৬০ এর দশকে এই মতবাদ জনপ্রিয়তা পায়। প্যান আরবিজমের প্রবক্তারা প্রায়শ সমাজতান্ত্রিক নীতিকে অবলম্বন করতেন এবং আরব বিশ্বে পশ্চিমা রাজনৈতিক প্রভাবের বিরোধিতা করতেন। বহিঃশক্তির মোকাবেলায় আরব রাষ্ট্রগুলোর মধ্যে মৈত্রী গঠন ও অর্থনৈতিক সহযোগিতা করাকে এই মতবাদে গুরুত্ব দেয়া হয়।
পাপুয়া নিউগিনি জাতীয় ক্রিকেট দল
পাপুয়া নিউগিনি জাতীয় ক্রিকেট দল আন্তর্জাতিক ক্রিকেট অঙ্গনে পাপুয়া নিউগিনির প্রতিনিধিত্বকারী দল। ১৯৭৩ সালে দলটি আন্তর্জাতিক ক্রিকেট কাউন্সিলের সহযোগী সদস্যের মর্যাদা লাভ করে। এর আগের বছরই দলটি আন্তর্জাতিক ক্রিকেট অঙ্গনে অভিষেক ঘটে। ২০১৪ সালের ক্রিকেট বিশ্বকাপের বাছাইপর্বে চতুর্থ স্থান দখল করে একদিনের আন্তর্জাতিকের মর্যাদা পায়।
আইসিসি’র পূর্ব এশিয়া/প্রশান্ত মহাসাগরীয় অঞ্চলে সর্বাপেক্ষা শক্তিশালী দল হিসেবে আধিপত্য বিস্তার করছে। দক্ষিণ প্রশান্ত মহাসাগরীয় গেমসের ক্রিকেট প্রতিযোগিতার ৫টি আসরের সবগুলোতেই দলটি অংশগ্রহণ করেছে। এছাড়াও দলটি আইসিসি ট্রফির সবগুলো আসরেই খেলেছে। বর্তমানে একদিনের আন্তর্জাতিকে সবচেয়ে বেশী রান করার রেকর্ড গড়েছে পাপুয়া নিউগিনি দল। ২০০৭ সালে নিউ ক্যালিডোনিয়া’র বিপক্ষে ৫৭২/৭ সংগ্রহের মাধ্যমে বিশ্বরেকর্ড নিজেদের করে নেয়। ১৮৯০-এর দশকে পাপুয়া অঞ্চলের ধর্মপ্রচারকারীদের মাধ্যমে ক্রিকেট খেলার প্রচলন ঘটে। অল্প কিছুদিনের মধ্যেই স্থানীয় জনসাধারণের কাছে খেলাটি জনপ্রিয়তা পেতে থাকে। তবে খেলাগুলোয় সবসময় নিয়ম-কানুন কঠোরভাবে পালন করা হতো না। প্রায়শঃই দলগুলোয় পঞ্চাশের অধিক খেলোয়াড়ের অংশগ্রহণ দেখা যেতো। জাতিসংঘের অনুমোদনক্রমে অস্ট্রেলিয়া নিউগিনি অঞ্চলের দায়িত্বভার নেয়ার পূর্ব-পর্যন্ত সেখানে ক্রিকেটের প্রচলন ঘটেনি।
১৯৭৫ সালে স্বাধীনতালাভের পূর্বেই ১৯৭৩ সালে আইসিসি’র সহযোগী সদস্যের মর্যাদা লাভ করে পাপুয়া নিউগিনি দল। ঐ বছরই ওয়েস্ট ইন্ডিজ ক্রিকেট দল পাপুয়া নিউগিনি সফরে আসে। খেলায় ৪ উইকেটে জয়লাভ করে ওয়েস্ট ইন্ডিজ দল। দলের পক্ষে ছয়জন আদিবাসী খেলোয়াড় অংশ নেয়। এ সময় থেকেই আদিবাসী খেলোয়াড়দের জাতীয় দলে আধিপত্য বিস্তার করে।
১৯৭৯ সালে প্রথম আইসিসি ট্রফিতে অংশগ্রহণ করে। কিন্তু প্রথম রাউন্ডেই দলটি বিদায় নেয়। ঐ বছরের শেষদিকে প্রথম দক্ষিণ প্রশান্ত মহাসাগরীয় ক্রিকেট প্রতিযোগিতায় দলটি স্বর্ণপদক লাভ করে। এরপর থেকেই প্রতিটি প্রতিযোগিতায় স্বর্ণপদক লাভ করছে পাপুয়া নিউগিনি। ১৯৮০-৮১ মৌসুমে অস্ট্রেলিয়া যায় পাপুয়া নিউগিনি ক্রিকেট দল। এর পরের বছরই ১৯৮২ সালে দলটি আন্তর্জাতিক ক্রিকেটে তাদের সেরা ফলাফল হিসেবে স্থাননির্ধারণী খেলায় বাংলাদেশ দলকে পরাজিত করে তৃতীয়স্থান লাভ করে।
অ্যাস্ট্রো বয়
অ্যাস্ট্রো বয় হল জাপানি মাঙ্গা ও আনিমে সিরিজ যেটি লিখেছেন ওসামু তেজুকা। যেটি যাত্রা শুরু করে ১৯৫২ থেকে ১৯৬৮ খ্রিস্টাব্দ পর্যন্ত। এই সিরিজটির কাহিনী হল একটি রোবটের দুঃসাহসিক কর্মকান্ড নিয়ে।যার নাম অ্যাস্ট্রো বয়। যেটিকে মাঙ্ঘা থেকে টেলিভিশন সিরিজে রূপান্তর করা হয়। এটা প্রথম মাঙ্গা জনপ্রিয় অ্যানিমেটেঢ সিরিঝ। এটা খুব শীঘ্রই জনপ্রিয় আনিমে সিরিজে পরিণত হয়। প্রচুর জনপ্রিয়তা লাভের পর ১৯৮০ খ্রিস্টাব্দে এটার পুনরায় নিমার্ণ করা হয়। যেটি অন্যান্য কিছু দেশে মাইটি এটম নামে পরিচিত। এটাকে আবার পুনরায় নির্মাণ করা হয় ২০০৩ খ্রিস্টাবে। একটি আমেরিকান কম্পিউটার অ্যানিমেটেড থ্রী ডি চলচ্চিত্র। যেটি আসল মাঙ্গা সিরিজ ওসামু তেজুকার এ্যাস্ট্রো বয়ের উপর ভিত্তি করে একটি চলচ্চিত্র।এটা মুক্তি লাভ করে ২৩ অক্টোবর, ২০০৯।
অ্যাস্ট্রো বয় সিরিজটি একটি ভবিষ্যতের দুনিয়া। যেখানে রোবট আর মানুষ একসাথে বন্ধুর মতো বাস করে। ডক্টর তেনামা নামক ব্যক্তি যে জাপানে বিজ্ঞান মন্ত্রালয়ের প্রধান। সে একটি গাড়ির দুর্ঘটনায় তার আদরের ছেলে টোবিও কে হারায়। তখন সে টোবিও এর মতো দেখতে অ্যাস্ট্রো বয় কে প্রস্তুত করে। কিন্তু অ্যাস্ট্রো তার ছেলে টোবিও এর মতো দেখতে হলেও কিন্তু সে ডক্টর তেনামা মন জয় করতে পারিনি। ডক্টর তেনামা পরে বুঝতে পারেন এটা তার হারানো পুত্র টোবিও না। তখন সে অ্যাস্ট্রো কে একটি সার্কাসের মালিকের কাছে বিক্রয় করে দেয়। তখন অ্যাস্ট্রো সার্কাসে কাজ করে।
এর পরে প্রফেসর ওসানামিজু যে বিজ্ঞান মন্ত্রালয়ের নতুন প্রধান। তিনি অ্যাস্ট্রো কে ঐ সার্কাস থেকে ক্রয় করেন। তিনি অ্যাস্ট্রো কে দক্তক নেন। তাই তিনি আইনগত ভাবে অ্যাস্ট্রো এর পিতা। তিনি খুব শীঘ্রই ভাবে বুঝতে পারেন অ্যাস্ট্রো অসাধারণ শক্তির অধিকারী। অ্যাস্ট্রো এসময়ে তার শক্তি ভালো কাজে ব্যয় করেন। তিনি তার শক্তির সাহায্যে শহর কে রক্ষা করে। তিনি নানা চোর ডাকাত ধরে পুলিশ ধরে সাহায্য করে।
বিডরি পাতা
ছাতিপাতা বা বিডরি পাতা (বৈজ্ঞানিক নাম: "Molineria capitulata") হচ্ছে "Molineria" গণের উদ্ভিদ প্রজাতি। এর আঁশ জাল তৈরিতে ব্যবহৃত হয়। এটি বাংলাদেশের চট্টগ্রাম, সিলেট, কক্সবাজার, টাঙ্গাইল, ময়মনসিংহ ইত্যাদি অঞ্চলে জন্মে। আলংকারিক উদ্ভিদ হিসেবেও এর ব্যবহার রয়েছে।
পতেঙ্গা থানা
পতেঙ্গা বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
পতেঙ্গা থানার মোট আয়তন ২২.৩৪ বর্গ কিলোমিটার।
২০০০ সালের ২৭ মে বন্দর থানার কিছু অংশ নিয়ে পতেঙ্গা থানা গঠন করা হয়। ২০০৭ সালে এ থানা পুলিশ রিফর্ম প্রোগ্রাম (পিআরপি)-র আওতায় প্রথম ধাপে মডেল থানা হিসেবে স্বীকৃতি পায়।
২০১১ সালের পরিসংখ্যান অনুযায়ী পতেঙ্গা থানার আওতাধীন এলাকার লোকসংখ্যা ১,৪০,২২৩ জন। এর মধ্যে পুরুষ ৭৪,৩০৮ জন এবং মহিলা ৬৫,৯১৫ জন।
চট্টগ্রাম সিটি কর্পোরেশনের দক্ষিণ-পশ্চিমাংশে পতেঙ্গা থানার অবস্থান। এর উত্তরে বন্দর থানা ও ইপিজেড থানা; পূর্বে ইপিজেড থানা, কর্ণফুলি নদী ও কর্ণফুলি থানা; দক্ষিণে কর্ণফুলি নদী ও কর্ণফুলি থানা এবং পশ্চিমে বঙ্গোপসাগর।
পতেঙ্গা থানার আওতাধীন চট্টগ্রাম সিটি কর্পোরেশনের এলাকাসমূহ হল:
দগলাস পেরেইরা
দগলাস পেরেইরা দস সান্তোস (জন্মঃ ৬ অগাস্ট, ১৯৯০), যিনি দগলাস নামে পরিচিত,একজন ব্রাজিলীয় ফুটবলার যিনি তুরস্কের "সুপার লিগ" এর দল "সিভাসপোর" এর হয়ে রাইট ব্যাক হিসেবে খেলেন। দগলাস তার পেশাদার ক্যারিয়ার শুরু করেন ২০০৯ সালে ব্রাজিলের ক্লাব "গোইয়াস" এর হয়ে। ২০১২ সালে তিনি "সাও পাওলো" তে যোগ দেন। ২০১৪ সালে তিনি বার্সেলোনায় যোগ দেন।
বাকলিয়া থানা
বাকলিয়া বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
বাকলিয়া থানার মোট আয়তন ১২.৩৩ বর্গ কিলোমিটার।
২০০০ সালের ২৭ মে কোতোয়ালী থানা ও চান্দগাঁও থানার কিছু অংশ নিয়ে বাকলিয়া থানা গঠন করা হয়।
২০১১ সালের পরিসংখ্যান অনুযায়ী বাকলিয়া থানার আওতাধীন এলাকার মোট জনসংখ্যা ১,৯৬,৮৭৭ জন। এর মধ্যে পুরুষ ১,১০,২৩৫ জন এবং মহিলা ৬৮,৬৪২ জন।
চট্টগ্রাম সিটি কর্পোরেশনের পূর্বাংশে কর্ণফুলি নদীর উত্তর-পশ্চিম তীরে বাকলিয়া থানার অবস্থান। এর উত্তরে চান্দগাঁও থানা; পশ্চিমে চকবাজার থানা, কোতোয়ালী থানা ও সদরঘাট থানা এবং দক্ষিণে ও পূর্বে কর্ণফুলি নদী ও কর্ণফুলি থানা অবস্থিত।
বাকলিয়া থানার আওতাধীন চট্টগ্রাম সিটি কর্পোরেশনের এলাকাসমূহ হল:
পাহাড়তলী থানা
পাহাড়তলী বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
পাহাড়তলী থানার আয়তন ৮.৪৪ বর্গ কিলোমিটার।
১৯৭৮ সালের ৩০ নভেম্বর হাটহাজারী উপজেলার কিছু অংশ এবং আরো ৬টি মেট্রোপলিটন থানা নিয়ে চট্টগ্রাম সিটি কর্পোরেশন গঠিত হয়, তন্মধ্যে অন্যতম পাহাড়তলী থানা।
২০১১ সালের পরিসংখ্যান অনুযায়ী পাহাড়তলী থানার লোকসংখ্যা ১,৩২,৩৬৮ জন। এর মধ্যে পুরুষ ৭২,৩০৫ জন এবং মহিলা ৬০,০৬৩ জন।
চট্টগ্রাম সিটি কর্পোরেশনের উত্তর-পশ্চিমাংশে পাহাড়তলী থানার অবস্থান। এর দক্ষিণে হালিশহর থানা; পূর্বে ডবলমুরিং থানা, খুলশী থানা ও আকবর শাহ থানা; উত্তরে সীতাকুণ্ড উপজেলার সলিমপুর ইউনিয়ন এবং পশ্চিমে বঙ্গোপসাগর।
মাস্টারদা সূর্যসেন ও তাঁর দল পাহাড়তলী থানায় অবস্থিত আসাম-বেঙ্গল রেলওয়ের চট্টগ্রাম কোষাগার লুণ্ঠন করেন। ১৯৩২ সালের ২৩ সেপ্টেম্বর সূর্যসেনের অন্যতম সহযোগী প্রীতিলতা ওয়াদ্দেদার এ থানার ইউরোপিয়ান ক্লাবে সফল আক্রমণ পরিচালনা করে গ্রেফতার এড়ানোর জন্য পটাসিয়াম সায়ানাইট খেয়ে আত্মাহুতি দেন।
বর্তমানে পাহাড়তলী থানার আওতাধীন চট্টগ্রাম সিটি কর্পোরেশনের এলাকাসমূহ হল:
ইসলামি ধর্মতত্ত্ব
ইসলামী ধর্মতত্ত্ব হল ইসলাম ধর্মের বিশ্বাস ব্যবস্থাসমূহকে শেখা, গবেষণা ও চর্চা করার জন্য সুশৃঙ্খল ব্যবস্থা| পৃথিবীর মোট মুসলিম জনসংখ্যার ৮৭-৮৮% হল সুন্নি মুসলিম এবং ১১-১২% হল শিয়া মুসলিম। মোট শিয়া জনসংখ্যার প্রায় ৯০% ইমামত মতাদর্শে বিশ্বাসী।
কালাম অর্থাৎ ইলমুল কালাম (বাচনের প্রজ্ঞা) হচ্ছে ধর্মতত্ত্বের মূলনীতিসমূহকে পারষ্পারিক যুক্তিতর্কের মাধ্যমে অনুসন্ধান করার ইসলামী দর্শন| আরবি ভাষায়, কালাম শব্দের অর্থ হল "কথা"| কালামে পারদর্শী পন্ডিতকে বলা হয় মুতাকাল্লিম (মুসলিম ধর্মতত্ত্ববিদ, বহুবচনে মুতাকাল্লিমীন)।
পরকালবিদ্যা বলতে ইসলামের দৃষ্টিতে মৃত্যুর পর পুনরুত্থানের বিদ্যাকে বুঝায়। যাকে আরবিতে الاخرة বলা হয়।
খুলশী থানা
খুলশী বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
খুলশী থানার মোট আয়তন ১২.৯০ বর্গ কিলোমিটার।
২০০০ সালের ২৭ মে পাহাড়তলী থানা ও পাঁচলাইশ থানা থেকে কিছু অংশ নিয়ে খুলশী থানা গঠন করা হয়।
২০০১ সালের পরিসংখ্যান অনুযায়ী খুলশী থানার আওতাধীন এলাকার লোকসংখ্যা ২,৪৩,৩৫১ জন। এর মধ্যে পুরুষ ১,৩৫,২০৬ জন এবং মহিলা ১,০৮,১৪৫ জন।
চট্টগ্রাম সিটি কর্পোরেশনের উত্তর-পশ্চিমাংশে খুলশী থানার অবস্থান। এর পূর্বে কোতোয়ালী থানা, চকবাজার থানা ও পাঁচলাইশ থানা; উত্তরে বায়েজিদ বোস্তামী থানা ও আকবর শাহ থানা; পশ্চিমে আকবর শাহ থানা ও পাহাড়তলী থানা এবং দক্ষিণে ডবলমুরিং থানা অবস্থিত।
১৯৩০ সালের ১৮ এপ্রিল চট্টগ্রাম যুব বিদ্রোহীরা মাস্টরদা সূর্যসেনের নেতৃত্বে খুলশী থানার (তৎকালীন পাহাড়তলী থানা) একটি অস্ত্রাগার লুণ্ঠন করে।
খুলশী থানার আওতাধীন চট্টগ্রাম সিটি কর্পোরেশনের এলাকাসমূহ হল:
কোতোয়ালী থানা, চট্টগ্রাম
কোতোয়ালী বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
কোতোয়ালী থানার মোট আয়তন ৭.৬৮ বর্গ কিলোমিটার।
১৯২২ সালে কোতোয়ালী থানা গঠিত হয়। তবে ১৯৭৮ সালের ৩০ নভেম্বর হাটহাজারী উপজেলার ১টি ওয়ার্ড এবং আরো ৬টি থানার সমন্বয়ে চট্টগ্রাম সিটি কর্পোরেশন গঠিত হয়, তন্মধ্যে কোতোয়ালী থানা অন্যতম।
২০০১ সালের পরিসংখ্যান অনুযায়ী কোতোয়ালী থানার আওতাধীন এলাকার লোকসংখ্যা ৩,০৫,২২৪ জন। এর মধ্যে পুরুষ ১,৭৭,৫৪০ জন এবং মহিলা ১,২৭,৬৮৪ জন।
চট্টগ্রাম সিটি কর্পোরেশনের মধ্যভাগে কোতোয়ালী থানার অবস্থান। এর উত্তরে চকবাজার থানা, পূর্বে বাকলিয়া থানা, দক্ষিণে সদরঘাট থানা এবং পশ্চিমে ডবলমুরিং থানা ও খুলশী থানা অবস্থিত।
কোতোয়ালী থানার আওতাধীন চট্টগ্রাম সিটি কর্পোরেশনের এলাকাসমূহ হল:
কোতোয়ালী থানা
কোতোয়ালী থানা নামে বাংলাদেশের যেসব থানাকে বোঝায়:
সৈয়দ
সৈয়দ বা স্যৈয়দ বা সাইয়্যেদ বা সায়্যিদ (; , ) হল এমন একটি সম্মানসূচক উপাধি যদ্বারা নবী নন্দিনী ফাতেমা ও তার স্বামী আলী ইবন আবী তালিবের সন্তান হাসান ও হোসাইনের বংশধারার নবী মোহাম্মদের বংশধরগণকে চিহ্নিত করা হয়ে থাকে। লেখ্যরুপের ক্ষেত্রে আরবী হরফ ছিন () দ্বারা এ উপাধিটি লিখা হয় তাই এর বানান ছ- অক্ষর দিয়ে লেখা হয়ে থাকে। অন্যপক্ষ্যে, যদিও সীন () মূল আরবী বানানে লেখা হয়না তথাপি স- অক্ষর যোগেও এ উপাধিটির ব্যাপক ব্যবহার লক্ষ্য করা যায়।
সৈয়দ হতে হলে পিতৃগোত্রজ হতে হবে এমন কোন ধরাবাঁধা নিয়ম নেই। মাতৃগোত্রজ ব্যক্তির ক্ষেত্রেও এ উপাধি ব্যবহুত হয়ে থাকে। উদাহরণ স্বরুপ বলা যায়, ১৬৩২ সালে ওসমানী খেলাফত যুগে রাষ্ট্রীয় আদালত () এক ব্যক্তিকে সৈয়দ উপাধিধারীদের ব্যবহার্য্য সবুজ পাগড়ী ব্যবহার করা বিষয়ে অভিযুক্ত করেন। ঐ ব্যক্তি প্রমাণ করতে সফল হন যে, তিনি মাতৃগোত্রজ সূত্রে সৈয়দ এবং এ যুক্তিটি ছিল স্বীকৃত।
সৈয়দ বংশীয় নারীদের উপাধি হয়ে থাকে যথাক্রমে সৈয়দা বা আলাউইয়্যা বা শরীফা।
ইসলামের প্রাথমিক যুগে হাসান ও হোসাইন উভয়ের বংশলতিকায় নবীর বংশধর বুঝাতে সৈয়দ এবং শরীফ উপাধিদ্বয় ব্যবহার করা হত। অন্যদিকে, পরবর্তী কালে হাসানি বংশ বুঝাতে পুরুষদের শরীফ ও নারীদের শরীফা এবং হোসাইনি বংশীয় বুঝাতে যথাক্রমে সৈয়দ ও সৈয়দা উপাধিতে ভূষিত করার রেওয়াজ লক্ষ্য করা যায়
বাংলার প্ৰাচীন জনপদসমূহ
প্ৰাচীনযুগে বাংলা নামে কোনো অখন্ড রাষ্ট্ৰ ছিল না।বাংলার বিভিন্ন অংশ তখন বঙ্গ, পুণ্ড্ৰ, গৌড়, হরিকেল, সমতট, বরেন্দ্ৰ এরকম প্ৰায় ১৬টি জনপদে বিভক্ত ছিল।বাংলার বিভিন্ন অংশে অবস্থিত প্ৰাচীন জনপদগুলোর সীমা ও বিস্তৃতি সঠিকভাবে নির্ণয় করা অসম্ভব।কেননা বিভিন্ন সময়ে এসব জনপদের সীমানা হ্ৰাস অথবা বৃদ্ধি পেয়েছে।বাংলার জনপদগুলোর মধ্যে প্ৰাচীনতম হলো পুণ্ড্ৰ।
নমন ওঝা
নমন বিনয়কুমার ওঝা (জন্ম: ২০ জুলাই, ১৯৮৩) মধ্যপ্রদেশের উজ্জয়িনে জন্মগ্রহণকারী ভারতীয় ক্রিকেটার। নমন ওঝা আন্তর্জাতিক ক্রিকেট অঙ্গনে ভারত ক্রিকেট দলের প্রতিনিধিত্ব করছেন। এছাড়া, ঘরোয়া প্রথম-শ্রেণীর ক্রিকেটে মধ্যপ্রদেশ দলে ও মধ্যপ্রদেশ টি২০ লীগে ইন্দোরের হয়ে খেলছেন। দলে তিনি মূলতঃ শীর্ষসারির ব্যাটসম্যান ও উইকেট-কিপার।
২০০৯ সালে দক্ষিণ আফ্রিকায় অনুষ্ঠিত ইন্ডিয়ান প্রিমিয়ার লীগে রাজস্থান রয়্যাল দলে প্রতিনিধিত্ব করেন। ঐ প্রতিযোগিতায় দু’টি অর্ধ-শতকসহ ১১টি ছক্কা হাঁকান। ব্রিসবেনে জুলাই, ২০১৪ সালে ভারত এ-দলের পক্ষে অনানুষ্ঠানিক টেস্টে ২১৯ রান সংগ্রহ করেন। এ ইনিংসে ২৯ বাউন্ডারি ও ৮ ছক্কা ছিল। ২০০০/০১ মৌসুমে মধ্যপ্রদেশ দলের পক্ষে তার প্রথম-শ্রেণীর ক্রিকেটে অভিষেক ঘটে। ২০০৮-০৯ মৌসুমের চ্যালেঞ্জার ট্রফিতে ইন্ডিয়া গ্রিনের পক্ষে ৯৬ রান সংগ্রহ করেন।
২০১০ সালে জিম্বাবুয়ে সফরে ভারত ক্রিকেট দলের টুয়েন্টি২০ আন্তর্জাতিক দলে বিকল্প উইকেট-কিপার হিসেবে অন্তর্ভুক্ত হন। একই সফরের ত্রি-দেশীয় সিরিজে ভারতের অধিনায়ক ও উইকেট-কিপার মহেন্দ্র সিং ধোনিসহ বেশ কয়েকজন জ্যেষ্ঠ খেলোয়াড়দেরকে বিশ্রামে রেখে উদীয়মান ক্রিকেটারদেরকে খেলানো হয়েছিল। জুলাই, ২০১৪ সালে উইকেট-কিপার ঋদ্ধিমান সাহা আঘাতপ্রাপ্ত হলে ইংল্যান্ড সফরের শেষ দুই টেস্টে তাকে অন্তর্ভুক্ত করা হয়।
এমা থমাস
এমা থমাস একজন ব্রিটিশ চলচ্চিত্র প্রযোজক। যিনি "দ্য প্রেস্টিজ" (২০০৬) এবং "ইনসেপশন" (২০১০) চলচ্চিত্রে সহ-প্রযোজনার জন্যে বিশ্বব্যাপী পরিচিত। এছাড়াও তিনি তার স্বামী মার্কিন চলচ্চিত্র পরিচালক ক্রিস্টোফার নোলানের সাথে প্রযোজনায় যুক্ত রয়েছেন।
থমাস ১৯৯০ জুড়ে একজন স্ক্রিপ্ট সুপারভাইজার হিসেবে কাজ করেন এছাড়াও পরিচালক স্টিফেন ফেয়ারস এর সহযোগি ছিলেন। বর্তমানে তিনি প্রোডাকশন কোম্পানি সাইনকপি ইনক.তে কাজ করছেন।
থমাস স্নাতক ডিগ্রি লাভ করেন ইউনিভার্সিটি কলেজ লন্ডন থেকে। পরবর্তিতে ১৯৯৭ সাল থেকে তিনি স্বামী নোলানের সবকটি চলচ্চিত্রে প্রযোজনা করছেন।
২০১৩ হতে থমাস ও নোলান দম্পতি তাদের চার সন্তান নিয়ে আমেরিকার লস এন্জলসে বসবাস করছেন।
"প্রযোজনা
মুজদালিফা
মুজদালিফা (আরবি:مزدلفة) সৌদি আরবের মক্কা নগরীর নিকটবর্তী একটি সমতল এলাকা। এই স্থান হজ্জের সাথে সম্পর্কিত। মিনা ও আরাফাতের পথে মিনার দক্ষিণ পূর্বে এর অবস্থান।
প্রতিবছর ৯ জিলহজ তারিখে আরাফাতে অবস্থানের পর মুসলিমরা মুজদালিফায় আসে। এখানে রাত্রিযাপন করা হজ্জের অংশ। পরবর্তীতে মিনায় শয়তানের প্রতীক স্তম্ভে পাথর নিক্ষেপের জন্য এখানে থেকে পাথর সংগ্রহ করা হয়।
গোলাপি গোবুরা
গোলাপি গোবুরা (বৈজ্ঞানিক নাম: "Anisomeles indica"), হচ্ছে লামিয়েসি পরিবারের "এনিসোমেলেস" গণের একটি উদ্ভিদ প্রজাতি।
আসিফ ইমরোজ
আসিফ ইমরোজ হলেন একজন বাংলাদেশী চলচ্চিত্র অভিনেতা। তিনি বাংলাদেশের দক্ষিণ অঞ্চলের বৃহত্তর জেলা খুলনায় জন্মগ্রহণ করেন।
আসিফ ইমরোজ "সুপার হিরো সুপার হিরোইন" নাম রিয়েলিটি শোতে অংশগ্রহনের মাধ্যমে মিডিয়া জগতে প্রবেশ করেন। সেলিব্রেটি এই অনুষ্ঠানটি ২০০৯ সালে বিএফডিসি এবং এনটিভি এ্রর যৌথ আয়োজনে অনুষ্ঠিত হয়। উক্ত প্রতিযোগিতায় তিনি ১ম রানার্স আপ হওয়ার গৌরব অর্জন করেন।
সৌম্য সরকার
সৌম্য শান্ত সরকার (জন্ম: ২৫ ফেব্রুয়ারি, ১৯৯৩) সাতক্ষীরা জেলায় জন্মগ্রহণকারী বাংলাদেশের প্রতিষ্ঠিত আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য তিনি। এছাড়াও বাংলাদেশ এ-দল, অনূর্ধ্ব-১৯ দল, ঢাকা গ্ল্যাডিয়েটর্স, খুলনা বিভাগ ও দক্ষিণাঞ্চলের হয়ে খেলেছেন। বামহাতি ব্যাটসম্যান সৌম্য সরকার ডানহাতে মিডিয়াম-ফাস্ট বোলিংয়ে পারদর্শী।
৪-৭ অক্টোবর, ২০১০ তারিখে ঘরোয়া প্রথম-শ্রেণীর ক্রিকেটে খুলনা বিভাগের বিপক্ষে ঢাকা বিভাগে তার অভিষেক ঘটেছিল। ২০১০ সালে নিউজিল্যান্ডে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে বাংলাদেশ দলের সদস্য ছিলেন। বাংলাদেশ প্রিমিয়ার লীগে ঢাকা গ্ল্যাডিয়েটর্স দলের পক্ষে চুক্তিতে আবদ্ধ হন। এছাড়াও তিনি বাংলাদেশ ক্রীড়া শিক্ষা প্রতিষ্ঠানের পক্ষে খেলেছেন। ক্রিকেটার না হলে তিনি শিক্ষকতাকে পেশা হিসেবে বেছে নিতেন।
১ ডিসেম্বর, ২০১৪ তারিখে মিরপুরের শেরেবাংলা ক্রিকেট স্টেডিয়ামে অনুষ্ঠিত সফরকারী জিম্বাবুয়ের বিপক্ষে সিরিজের ৫ম ও শেষ একদিনের আন্তর্জাতিকে তার অভিষেক ঘটে। ঐ খেলায় তিনি ১৮ বলে ৪ বাউন্ডারির সাহায্যে ২০ রান সংগ্রহ করেন। একই খেলায় তার সাথে তাইজুল ইসলামেরও অভিষেক হয়। খেলায় বাংলাদেশ দল ৫ উইকেটে জয় পেয়ে ৫-০ ব্যবধানে জিম্বাবুয়ে দলকে বাংলাওয়াশ করে।
২২ এপ্রিল, ২০১৫ তারিখে তিনি তার প্রথম ওডিআই শতক হাঁকান। মিরপুরের শের-ই-বাংলা ক্রিকেট স্টেডিয়ামে সফরকারী পাকিস্তানের বিপক্ষে অনুষ্ঠিত তৃতীয় ওডিআইয়ে ১১০ বল মোকাবেলা করে অপরাজিত ১২৭* রান তোলেন। তার এ ইনিংসটিতে ছয়টি ছক্কা ও ১৩টি চারের মার ছিল। উদ্বোধনী জুটিতে তামিম ইকবালের (৬৪) সাথে জুটি গড়ে মূল্যবান ১৪৫ রান সংগ্রহ করেন। পরবর্তীতে মুশফিকুর রহিমের (৪৯*) সাথে নিরবিচ্ছিন্নভাবে ৯৭ রান তোলেন। এরফলে তার দল ১০ ওভারেরও বেশি বল বাকী থাকতে ৮ উইকেটের সহজ জয় পায়। এছাড়াও বাংলাদেশ ৩-০ ব্যবধানে পাকিস্তানকে প্রথমবারের মতো বাংলাওয়াশ করে। খেলায় তিনি ম্যান অব দ্য ম্যাচের পুরস্কার লাভ করেন।
২৪ এপ্রিল, ২০১৫ তারিখে মিরপুরের শের-ই-বাংলা ক্রিকেট স্টেডিয়ামে সফরকারী পাকিস্তানের বিপক্ষে অনুষ্ঠিত একমাত্র টুয়েন্টি২০ আন্তর্জাতিকে মুস্তাফিজুর রহমানের সাথে তারও অভিষেক ঘটে। কিন্তু মাত্র ৩ বল মোকাবেলা করে শূন্য রানে রান আউটের শিকার হন তিনি। ঐ খেলায় অবশ্য সাকিব ও সাব্বির রহমানের ক্রীড়ানৈপুণ্যে বাংলাদেশ দল প্রথমবারের মতো পাকিস্তানের বিপক্ষে ৭ উইকেটের বিরাট জয় পায়।
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি কর্তৃপক্ষ বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন।
৯ মার্চ, ২০১৫ তারিখে অ্যাডিলেড ওভালে অনুষ্ঠিত গ্রুপ পর্বের ৫ম খেলায় ইংল্যান্ডের বিপক্ষে ৩য় উইকেটে মাহমুদুল্লাহ রিয়াদকে (১০৩) সাথে নিয়ে ৮৬ রানের জুটি গড়েন। খেলায় তিনি ৪০ রান সংগ্রহ করেন। এরপর মুশফিকুর রহিমের ঝড়োগতিতে ৭৭ বলে ৮৯ রানের সুবাদে একদিনের আন্তর্জাতিকে ইংল্যান্ডের বিপক্ষে বাংলাদেশ দলগতভাবে সর্বোচ্চ রান তোলে। পরবর্তীতে রুবেল হোসেনের প্রশংসনীয় বোলিংয়ে (৪/৫৩) বাংলাদেশ ১৫ রানের ব্যবধানে জয়ী হওয়াসহ কোয়ার্টার ফাইনালে উন্নীত হয়।
দ্য ইয়োমিউরি শিমবুন
দ্য ইয়োমিউরি শিমবুন হল ১৮৭৪ সালে প্রতিষ্ঠিত জাপানি ভাষায় প্রকাশিত দৈনিক । জাপানি ভাষায় প্রকাশিত, দৈনিক আসাহি শিমবুন", "দৈনিক মাইনিছি শিম্বুন", "নিহন ক্যেযাই শিমবুন", এবং "দৈনিক সানক্যেই শিমবুন-সহ অন্যান্য পত্রিকাসমুহের মধ্যে দ্য ইয়োমিউরি শিমবুন অন্যতম একটি যা বিশ্বের সর্বাধিক প্রচারিত দৈনিক। এটি টোকিও,ওসাকা এবং ফুকুকা ছাড়াও জাপানের অন্যান্য গুরুত্বপূর্ণ শহরে প্রকাশিত হয়।
জাপানি গণমাধ্যমের জগতের নক্ষত্র প্রতিষ্ঠান ইয়োমিউরি গ্রুপ থেকে প্রকাশিত হয় দ্য শিববুন । এর প্রধান কাযালয় গুলো জাপানের ওটিমাচি, চিওদা, টোকিওতে অবস্থিত। । বর্তমানে এর প্রধান ইয়োচি ফুনাবাসি ।
২০০২ সালের জানুয়ারি থেকে সকাল সন্ধ্যা মিলিয়ে এক কোটির উপরে পত্রিক জাপানো হচ্ছে । আর ২০১১ সালে বছরে মাঝামাঝি সময়ে হিসাব করে দেখা যায়, সকাল-সন্ধ্যা মিলিয়ে এক কোটি ৩৫ লাখ পত্রিকা প্রকাশিত হয়। সর্বশেষ হিসাব অনুযায়ী এর প্রকাশ সংখ্যা ১ কোটি ২১ হাজার কপি । দিনে দুবার ছাপানোর পাশাপাশি এর বিভিন্ন স্থানীয় এডিশন প্রকাশিত হয় । ১৯৪৮ সালে পত্রিকাটি ইয়োমিউরি পুরস্কার ঘোষণা করে। দীর্ঘ এ পথচলায় অনেক পত্রিকা ঘোষণা করছে এশিয়া নিউজ নেটওর্য়াকের সদস্য ইয়োমিউরি শিমবুন।
এমনকি জাপানের অন্যতম অর্থনৈতিক পৃষ্ঠপোষক এ পত্রিকাটি। ১৯২৪সালে শোরিকি মাতসুতারো কোম্পানিটি ব্যবস্থাপনার দায়িত্ব নেওয়ার পর পর পত্রিকাটির মোড় ঘুরিয়ে ফেলেন চমক প্রধ নিউজ কভারেজ, পুরোপৃষ্ঠাব্যাপী রেডিও অনুষ্ঠান গাইড যুক্ত করে।
দিওয়ান (কাব্য)
দিওয়ান (, "divân", , "dīwān") হল একজন লেখকের দীর্ঘ কবিতাসমূহ (মসনবি) বাদে কবিতার সংকলন। এসকল প্রায়ই বিভিন্ন সালতানাতের রাজদরবারে লিখিত ও সংকলিত হত। এগুলো নিজের উৎসাহিত করার ক্ষমতার জন্য পরিচিত ছিল।
সোনার কাজল
সোনার কাজল ১৯৬২ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি যৌথভাবে পরিচালনা করেছেন কলিম শরাফী ও জহির রায়হান। প্রযোজনা করেছেন এস. এস. মাসুদ চৌধুরী। অভিনয়ে ছিলেন খলিলউল্লাহ খান, সুমিতা দেবী, সুলতানা জামান, সুভাষ দত্ত প্রমুখ।
পরিচালক হিসেবে এটি কলিম শরাফীর প্রথম চলচ্চিত্র। এর পূর্বে ১৯৫৭ সালে মুক্তিপ্রাপ্ত "আকাশ ও মাটি" চলচ্চিত্রে তার কন্ঠে বাংলাদেশের চলচ্চিত্রে প্রথমবারের মতো রবীন্দ্রসঙ্গীত যুক্ত হয়।চলচ্চিত্রের কাহিনী মাথায় এলে কলিম শরাফী তার ঘনিষ্ঠ বন্ধু ও সহকর্মী শম্ভু মিত্রের সাথে যোগাযোগ করেন। তিনি কাহিনী শুনে এথেকে চলচ্চিত্র নির্মাণে উৎসাহিত করেন। এরপর তিনি জহির রায়হানের সাথে নির্মাণ বিষয়ে আলাপ করেন। চিত্রগ্রহণের জন্য নেওয়া হয় কে, এম, জামান কে।
এ চলচ্চিত্রের জন্য জহির রায়হান অভিনেতা আমিন কে নিতে চেয়েছিলেন। কিন্তু প্রযোজক মাসুদ চৌধুরীর অনুরোধে খলিল কে নিতে বাধ্য হন। তার সহযোগিতায় সোনার কাজল চলচ্চিত্রের মাধ্যমে খলিলের চলচ্চিত্রে অভিষেক ঘটে। খলিল আর আগে বেশ কয়েকটি নাটক ও মঞ্চে অভিনয় করেন। তার বিপরীতে অভিনয় করেন সুমিতা দেবী ও সুলতানা জামান। এটি সুমিতা দেবীর অভিনীত ষষ্ঠ ছবি ও সুলতানা জামানের অভিনীত চতুর্থ চলচ্চিত্র।
কলিম শরাফী চলচ্চিত্রের সঙ্গীত পরিচালনা করেন। খান আতাউর রহমান ও কলিম শরাফী চলচ্চিত্রের গানগুলোতে কন্ঠ দেন।
সোনার কাজল চলচ্চিত্রটি ১৯৬৩ সালে "শ্রেষ্ঠ বাংলা ছবি" হিসেবে পাকিস্তানের চলচ্চিত্রের সর্বোচ্চ সম্মাননা 'নিগার অ্যাওয়ার্ড' লাভ করে।
ভয়েজার প্রোগ্রাম
ভয়েজার প্রোগ্রাম একটি মার্কিন বৈজ্ঞানিক প্রোগ্রাম যা মহাশুন্যে দুটি জনহীন মহাকাশ মিশন, প্রোব যথাক্রমে "ভয়েজার ১" এবং "ভয়েজার ২" প্রেরণ করে। ১৯৭০ দশকের শেষ সময়ে গ্রহের মধ্যে একটি অনুকূল প্রান্তিককরণ সুবিধা গ্রহণ করতে ১৯৭৭ সালে এগুলো প্রেরন করা হয়। যদিও এগুলো আনুষ্ঠানিক ভাবে প্রেরন করা হয়েছিল বৃহস্পতি, এবং শনি গ্রহের সিস্টেম অধ্যয়নের জন্য কিন্তু প্রোবগুলো তাদের মিশন চালিয়ে যেতে সক্ষম হয়।
২০১২ সালের ২৫ অগাস্ট মানুষ নির্মিত প্রথম বস্তু ভয়েজার ১ সৌরজগত-বহির্ভূত এলাকায় প্রবেশ করে যা ইতিহাসে আগে কখনো সম্ভব হয়নি। আশা করা যায় ভয়েজার ২ ২০১৬ মধ্যে সৌরজগত-বহির্ভূত এলাকায় প্রবেশ করবে এবং এর প্লাজমা স্পেক্ট্রমিটার সৌরজগত-বহির্ভূত এলাকায় প্লাজমার ঘনত্ব এবং তাপমাত্রা সঠিকভাবে পরিমাপ করতে সক্ষম হবে।
২০১৩ সালের হিসাবে ভয়েজার ১ এর আপেক্ষিক বেগ ছিল প্রতি সেকেন্ডে ১১ মাইল। কিন্তু সময়ের পরিবর্তনে এর শক্তি কমে এসেছে, এবং ২০২৫ সালের পরে এর কোন যন্ত্রাংশই সচল থাকবে না।
মহাশুন্যের ভয়েজার মিশন দুটি সৌরজগতের গ্যাস সংবলিত গ্রহ বা গ্যাস জায়ান্টস দের সম্পর্কে বহু তথ্য জমা করে এবং তাদের উপগ্রহ সম্পর্কে তথ্য জমা করে যা সম্পর্কে আগে সল্প জ্ঞান ছিল।
নাসা সাইটসমূহ
NASA instrument information pages:
অন্যান্য সাইটসমূহ
সর্বজনগ্রাহ্য হিসাববিজ্ঞান নীতিমালা
সর্বজনগ্রাহ্য হিসাববিজ্ঞান নীতিমালা(জিএএপি) সাধারণত কোনো অধিক্ষেত্র ব্যবহৃত আর্থিক হিসাববিজ্ঞানের মান কাঠামো নির্দেশিকা উল্লেখ করে থাকে। এটি হিসাবরক্ষণ মান বা আদর্শ হিসাবরক্ষণ অনুশীলন নামে পরিচিত। এটি মান এবং নিয়মাবলী অন্তর্ভুক্ত করে থাকে যা হিসাবরক্ষকগন লিপিবদ্ধকরণ, সংক্ষেপিতকরন এবং আর্থিক প্রতিবেদন প্রস্তুতের সময় অনুসরণ করে থাকেন।
মাধ্যমিক ও উচ্চ মাধ্যমিক শিক্ষা বোর্ড, রাজশাহী
মাধ্যমিক ও উচ্চ মাধ্যমিক শিক্ষা বোর্ড, রাজশাহী বাংলাদেশের রাজশাহী বিভাগের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। এটি ১৯৬১ সালে প্রতিষ্ঠিত।
বোর্ডের অর্ডিন্যান্স অনুসারে, উত্তরাঞ্চলের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের এস. এস. সি এবং এইচ. এস. সি পরীক্ষা পরিচালনা ও উন্নয়নের জন্যে ক্ষমতাপ্রাপ্ত শিক্ষা প্রতিষ্ঠান; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অর্ডিন্যান্স ১৯৬১ (East Pakistan Ordinance No. XXXIII of 1961, Section 3A(1)) ও এর ১৯৬২ খ্রিস্টাব্দের ষোড়শ এবং ১৯৭৭ খ্রিস্টাব্দের (XVII of 1977) সপ্তদশ সংশোধনী দ্বারা দ্বায়িত্বপ্রাপ্ত। বর্তমানে এই বোর্ড-এর অন্তর্গত রয়েছে রাজশাহী, বগুড়া, পাবনা, জয়পুরহাট, নওগাঁ, নাটোর, চাঁপাই নবাবগঞ্জ ও সিরাজগঞ্জ জেলার শিক্ষাপ্রতিষ্ঠান।রাজশাহী শিক্ষা বোর্ডের অধিনে বিশিষ্ট শিক্ষা প্রতিষ্ঠান সমূহ হচ্ছেঃ
ভয়েজার ১
'ভয়েজার ১' হল একটি স্পেস প্রোব যা নাসা ১৯৭৭ সালের ৫ সেপ্টেম্বর মহাশূন্যে প্রেরন করে সৌরজগতের বাইরের পরিবেশ সম্পর্কে জানার জন্য। এটি ৩৭ বছর ধরে চালনা করা হচ্ছে এবং এটি ডিপ স্পেস নেটওয়ার্কের সাথে যোগাযোগ করে কমান্ড নেয়ার জন্য এবং তথ্য দেয়ার জন্য। ২০১৪ সালের ১১ নভেম্বর এটি পৃথিবী থেকে (আনুমানিক ১২ বিলিয়ন মাইল) দূরত্ব অতিক্রম করে, এটিই পৃথিবী থেকে সবচেয়ে দূরবর্তী স্পেস প্রোব।
১৯৭৯ সালে বৃহস্পতি এবং ১৯৮০ সালে শনি সিস্টেমের সম্মুখীন হত্তয়ার পর ১৯৮০ সালের ২০ নভেম্বর এর প্রাথমিক মিশন শেষ হয়। এটিই ছিল প্রথম প্রোব যা দুটি গ্রহের এবং এদের উপগ্রহের বিশদ তথ্য এবং ছবি দিতে সক্ষম হয়। ভয়েজার ১ হল ভয়েজার প্রোগ্রাম এর অংশ এবং ভয়েজার ২ সাদৃশ্য যার কাজ সৌরজগতের সীমানা কুইপার বেল্ট, হিলিওস্ফেয়ার এবং নক্ষত্রমন্ডলের মধ্যবর্তী এলাকার তথ্য প্রেরণ করা।
জিওফ মার্শ
জিওফ্রে রবার্ট মার্শ (; জন্ম: ৩১ ডিসেম্বর, ১৯৫৮) পশ্চিম অস্ট্রেলিয়ার নর্দামে জন্মগ্রহণকারী সাবেক অস্ট্রেলীয় ক্রিকেটার, কোচ ও দল নির্বাচক। আন্তর্জাতিক ক্রিকেট অঙ্গনে অস্ট্রেলিয়া ক্রিকেট দলের পক্ষে ডানহাতি উদ্বোধনী ব্যাটসম্যান এবং দক্ষ ফিল্ডার হিসেবে টেস্ট ও একদিনের আন্তর্জাতিকে অংশগ্রহণ করেছেন জিওফ মার্শ'।
১৯৭৭-৭৮ মৌসুমে উনিশ বছর বয়সে প্রথম-শ্রেণীর ক্রিকেটে ওয়েস্টার্ন অস্ট্রেলিয়ার পক্ষে শেফিল্ড শিল্ডে অভিষেক ঘটে তাঁর। এরপরই তিনি নিজেকে ঘরোয়া ক্রিকেটে খাঁটি প্রতিযোগী হিসেবে প্রতিষ্ঠিত করেন ও জাতীয় দলের উপযুক্ত স্থান দখল করেন।
বেশ কয়েকবছর অস্ট্রেলিয়ার টেস্ট দলে সদস্যরূপে দলকে টেস্ট জয়ে সহায়ক ভূমিকা পালন করেন। ডিসেম্বর, ১৯৮৫ সালে ভারতের বিপক্ষে তাঁর টেস্ট অভিষেক ঘটে। পরের বছরই নিউজিল্যান্ড ও ভারত সফরে যান। খুব দ্রুত নিজেকে উদ্বোধনী ব্যাটসম্যান হিসেবে গড়ে তুলেন। মার্ক টেলর ও ডেভিড বুনের সাথে ব্যাটিং উদ্বোধনে নামতেন। অস্ট্রেলিয়ার একদিনের আন্তর্জাতিক দলের অবিচ্ছেদ্য অংশ ছিলেন তিনি। ১৯৯২ সালে খেলোয়াড়ী জীবন থেকে অবসর গ্রহণের পূর্ব-পর্যন্ত আন্তর্জাতিক ক্রিকেট অঙ্গনে সাত বছরেরও অধিক সময়কাল খেলেছেন।
১৯৮৭ সালে ভারতে অনুষ্ঠিত ক্রিকেট বিশ্বকাপে শিরোপা বিজয়ে স্বীয় ভূমিকা রাখেন। তন্মধ্যে চন্ডিগড়ে নিউজিল্যান্ডের বিপক্ষে অপরাজিত ১২৬* রান করেন। এছাড়াও, দলকে চারটি খেলায় নেতৃত্ব দিয়েছেন। একদিনের আন্তর্জাতিকে তাঁর ব্যাটিং গড় প্রায় চল্লিশের কাছাকাছি। কিন্তু স্ট্রাইক রেট বেশ দূর্বলতর ছিল।
অস্ট্রেলিয়া ক্রিকেট দলকে কোচ হিসেবে পরিচালনা করে ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপের শিরোপা এনে দেন। পরবর্তীতে ২০০১-২০০৪ সাল পর্যন্ত জিম্বাবুয়ে এবং ২০১১-১২ সাল পর্যন্ত শ্রীলঙ্কা দলের কোচের দায়িত্ব পালন করেন। সেপ্টেম্বর, ২০১১ সালে তিনি শ্রীলঙ্কা জাতীয় ক্রিকেট দলের প্রধান কোচ হিসেবে নিযুক্ত হন। কিন্তু তাঁর কোচের মেয়াদ মাত্র চার মাস টিকেছিল। ডিসেম্বর, ২০১১ সালে দক্ষিণ আফ্রিকা সফরে শ্রীলঙ্কার টেস্ট এবং একদিনের আন্তর্জাতিক সিরিজে পরাজয়ের কারণে তিনি পদচ্যূত হন ও গ্রাহাম ফোর্ড তাঁর স্থলাভিষিক্ত হন।
মার্শের দুই পুত্র - শন মার্শ ও মিচেল মার্শ ক্রিকেট অনুরাগী। জ্যেষ্ঠ পুত্র শন ওয়েস্টার্ন অস্ট্রেলিয়ার পক্ষে খেলছেন ও অস্ট্রেলিয়ার ওডিআই ও টেস্ট দলের সদস্য। কনিষ্ঠ পুত্র মিচেল ওয়েস্টার্ন অস্ট্রেলিয়া দলের সদস্য ও ২০১০ সালের ইন্ডিয়ান প্রিমিয়ার লীগে ডেকান চার্জার্সের সাথে চুক্তিবদ্ধ হন। মার্শের কন্যা মেলিসা মার্শ ওয়েস্ট কোস্ট ওয়াভসের পক্ষে বাস্কেটবল খেলছেন।
ভাটিয়ারী
ভাটিয়ারী সমুদ্র আর পাহাড়ে ঘেরা ভ্রমণ পিপাসুদের একটি তীর্থস্থান, যা ভাটিয়ারী ইউনিয়নের অন্তর্গত। বাংলাদেশের ভূমি বৈচিত্রে চট্টগ্রামকে প্রকৃতির অপরূপ লীলাভূমি বলা হয়ে থাকে। বর্ণিল সাজে সজ্জিত চট্টগ্রামের প্রাকৃতিক স্থান সমূহের মধ্যে ভাটিয়ারীকে অন্যতম নয়নাভিরাম বলে ধরে নেয়া হয়।
এ এলাকার আয়তন প্রায় ১৯.৪৩বর্গ কিলোমিটার (৪৮০০ একর)।
চট্টগ্রাম শহর হতে প্রায় ১৫ কি.মি. উত্তরে ভাটিয়ারী অবস্থিত। ভাটিয়ারীর পূর্বে রয়েছে হাটহাজারী, পশ্চিমে সন্দ্বীপ, দক্ষিণে সেলিমপুর এবং উত্তরে সোনাইছড়ি।
ভাটিয়ারীতে বর্তমানে ১০টি প্রাথমিক বিদ্যালয়, ২টি উচ্চবিদ্যালয় এবং একটি কলেজ রয়েছে । এছাড়া তিনটি মাদ্রাসা, দুইটি এতিমখানা এবং বেশকিছু কিন্ডারগার্টেন স্কুল রয়েছে। মাদাম বিবির হাট শাহজাহান উচ্চ বিদ্যালয় এ এলাকার সবচেয়ে পুরাতন বিদ্যাপীঠদের মধ্যে একটি। এটি ১৯০৫ সালে প্রতিষ্ঠিত হয়। প্রতিষ্ঠার সময় যদিও এটি মাদ্রাসা ছিল, স্বাধীনতার পর তা বিদ্যালয়ে রূপান্তরিত হয়।
ভাটিয়ারীতে জনসাধারণে চিকিৎসার সুবিধার্থে এ এলাকায় একটি মুক্তিযুদ্ধ মেমোরিয়াল হাসপাতাল প্রতিষ্ঠিত হয়। প্রতিদিন উল্লেখযোগ্য সংখ্যক মানুষ এখান থেকে চিকিৎসা সেবা গ্রহণ করে থাকে।
শীপ ব্রেকিংস বা জাহাজ কাটা শিল্প এ এলাকার অর্থনীতির মূল চালিকা। এলাকার প্রায় ৬০ শতাংশ জনগণের আয় এ শীপ ব্রেকিংসের উপর নির্ভর করে। এ অঞ্চলে ১৯৭৪ সালে সর্বপ্রথম জাহাজ ভাঙ্গা শিল্প গড়ে উঠে।
মাসাতোশি কোশিবা
মাসাতোশি কোশিবা (জাপানি: 小柴 昌俊) একজন জাপানি পদার্থবিজ্ঞানী। তিনি ২০০২ সালে পদার্থবিজ্ঞানে নোবেল পুরস্কার লাভ করেন।
কোশিবা টোকিও বিশ্ববিদ্যালয় থেকে ১৯৫১ সালে গ্র্যাজুয়েট হন এবং ১৯৫৫ সালে রোচেস্টার বিশ্ববিদ্যালয় থেকে পদার্থবিজ্ঞানে পিএইচডি ডিগ্রি অর্জন করেন। ১৯৫৫ সালের জুলাই থেকে ১৯৫৮ সালের ফেব্রুয়ারি পর্যন্ত তিনি শিকাগো বিশ্ববিদ্যালয় এ রিসার্চ অ্যাসোসিয়েট হিসেবে কর্মরত ছিলেন। ১৯৫৮ সালের মার্চ থেকে ১৯৬৩ সালের অক্টোবর পর্যন্ত টোকিও বিশ্ববিদ্যালয় এর ইন্সটিটিউট অব নিউক্লিয়ার স্টাডিতে সহযোগী অধ্যাপক হিসেবে কর্মরত ছিলেন।
ভয়েজার ২
ভয়েজার ২ হল একটি স্পেস প্রোব যা নাসা ১৯৭৭ সালের ২০ অগাস্ট মহাশূন্যে প্রেরন করে সৌরজগৎ এর বাহিরের পরিবেশ সম্পর্কে জানার জন্য। এটি আসলে ভয়েজার ১ এর আগে প্রেরন করা হয়েছিল কিন্তু ভয়েজার ১ দ্রুতগতি সম্পন্ন হয় এবং এটিকে অতিক্রম করে। এটি ৩৭ বছর ধরে চালনা করা হচ্ছে এবং এটি ডিপ স্পেস নেটওয়ার্কে এখনো তথ্য প্রেরন করে যাচ্ছে।
২০১৪ সালের ২ নভেম্বর এটি দূরত্ব অতিক্রম করে যা মানুষ নির্মিত এবং সবচেয়ে দূরে প্রেরিত বস্তুদের একটি। ভয়েজার ২ হল ভয়েজার প্রোগ্রাম এর অংশ এবং ভয়েজার ১ সাদৃশ্য যার কাজ সৌরজগতের সীমানা কুইপার বেল্ট, হিলিওস্ফেয়ার এবং সৌরজগৎ বহির্ভূত এলাকার তথ্য প্রেরণ করা।
সুরজ রণদিব
হিউয়া কালুহালামুল্লাগে সুরজ রণদিব কালুহালামুল্লা (জন্ম: ৩০ জানুয়ারি, ১৯৮৫) মাতারায় জন্মগ্রহণকারী শ্রীলঙ্কার আন্তর্জাতিক ক্রিকেটার। শ্রীলঙ্কা ক্রিকেট দলে খেলার পাশাপাশি ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবের পক্ষে খেলছেন। সচারচর সুরজ রণদিব নামে পরিচতি তিনি। জন্মকালে তার নাম ছিল মোহাম্মদ মারশুক মোহাম্মদ সুরজ। ডানহাতি অফ-স্পিনার হিসেবে দলের প্রতিনিধিত্ব করছেন। মাতারা’র রাহুলা কলেজে পড়াশোনা করেছেন।
বয়সভিত্তিক খেলায় শ্রীলঙ্কার পক্ষে সফলতা প্রদর্শন করেছেন। অনূর্ধ্ব-১৫ দলে খেলার পর ২০০৩-০৪ মৌসুমে অনূর্ধ্ব-১৯ দলে খেলে চার খেলায় ২৩ উইকেট পান। তার এ সাফল্য মারভান আতাপাত্তুর নজরে আসে ও তাকে সিংহলীজ স্পোর্টস ক্লাবে খেলার জন্য উদ্বুদ্ধ করেন। এরপর সুরজ শ্রীলঙ্কা এ-দলে খেলার সুযোগ পান।
ডিসেম্বর, ২০০৯ সালে মুত্তিয়া মুরালিধরনের পরিবর্তে শ্রীলঙ্কার একদিনের আন্তর্জাতিক দলে অন্তর্ভুক্ত হন। নাগপুরে ভারতের বিপক্ষে অনুষ্ঠিত সিরিজের দ্বিতীয় খেলায় তার ওডিআই অভিষেক ঘটে। খেলায় ৫১ রানে তিনি ৩-উইকেট দখল করেন। ঐ খেলায় শ্রীলঙ্কা ক্রিকেট দল ৩-উইকেটে জয়লাভ করে।
২০১১ সালের ক্রিকেট বিশ্বকাপে তাকে চূড়ান্ত তালিকা থেকে বাদ দেয়া হলেও অ্যাঞ্জেলো ম্যাথিউসের আঘাতপ্রাপ্তিতে তিনি দলে অন্তর্ভুক্ত হন। খেলায় তার দল ফাইনালে পৌঁছেছিল।
১৬ আগস্ট, ২০১০ তারিখে রণদিব উদ্দেশ্যপ্রণোদিত হয়ে নো-বল দেন যা গণমাধ্যমে মনোযোগ আকর্ষণ করে। এ সময় বীরেন্দ্র শেওয়াগ ৯৯* রানে অপরাজিত ছিলেন ও ভারত একদিনের আন্তর্জাতিকে জয়লাভ করে। কিন্তু তার নো-বলে শেওয়াগ সেঞ্চুরি থেকে বঞ্চিত হন। শেওয়াগ ছক্কা হাকানোর চেষ্টা করলেও আম্পায়ার বলটিকে নো-বল ঘোষণা করেন। খেলাশেষে রণদিব শেওয়াগের কাছে এ ঘটনার জন্য দুঃখ প্রকাশ করেন। এরফলে রণদিবের জরিমানা হিসেবে ম্যাচ ফি বাতিল হয় ও শ্রীলঙ্কা ক্রিকেট কর্তৃক তাকে এক খেলার জন্য নিষিদ্ধ ঘোষণা করা হয়।
ভিকার উন নিসা নূন
বেগম ভিকার-উন-নিসা, লেডি নুন (পূর্ব নাম- ভিক্টোরিয়া, ১৯২০- ২০০০) পাকিস্তানের সপ্তম প্রধানমন্ত্রী ফিরোজ খান নুনের স্ত্রী। পেশাগত দিক দিয়ে ভিকার-উন-নিসা একজন সমাজকর্মী ছিলেন। জন্মগত দিক দিয়ে সে ছিলেন অস্ট্রিয়ান। সে ১৯২০ সালের জুলাই মাসে জন্ম গ্রহণ করেন এবং তার নাম রাখা হয়েছিলো ভিক্টোরিয়া। তিনি ১৯৪৫ সালে ফিরোজ খান নুনকে বিয়ে করেন। তিনি পাকিস্তান আন্দোলনে অংশগ্রহণ করেছিলেন।
বিয়ের পরে সে ইসলাম ধর্ম গ্রহণ করেন এবং ভিক্টোরিয়া নাম পরিবর্তন করে ভিকার- উন- নিসা রাখেন। ফিরোজ খান নুন ইন্ডিয়ান ভাইসরয় এর মন্ত্রীপরিষদ থেকে যে বছর পদত্যাগ করে ঐ বছর তারা দিল্লী ত্যাগ করেন এবং লাহোর চলে আসেন। লেডি নুন পাকিস্তানের রাজনীতিতে সরাসরি আবির্ভূত হয় এবং সে স্থানীয় রাজনীতিতেও যুক্ত হয়। সে পাঞ্জাব প্রোভিন্সিয়াল সাবকমিটির সদস্য হোন এবং মুসলিম লিগের জন্য জনসমাবেশ ও মিছিলও আয়োজন করেন। পাঞ্জাবে সিভিল ডিসঅবিডেন্স আন্দোলনের সময় লেডি নুন তিনবার গ্রেফতার হয়েও ব্রিটিশ সমর্থিত খিজরের মন্ত্রীসভার বিরুদ্ধে প্রতিবাদ ও বিক্ষোভ সংগঠনে সাহায্য করেন।
১৯৪৭ সালে পাকিস্তানের স্বাধীনতার পরে এবং সীমান্ত দিয়ে অনেক জনগণ স্থানান্তর হওয়ার ফলে সে উদ্বাস্তুদের জন্য উন্নয়নমূলক কাজে নিজেকে যুক্ত করেন। তিনি বিভিন্ন উদ্বাস্তু ক্যাম্প এবং কমিটির জন্য সহযোগিতা করেন। তিনি রেড ক্রসের সাথে জড়িত ছিলেন এবং স্থানীয় সমাজ উন্নয়নে নিজেকে যুক্ত করেন। তিনি পাকিস্তানের রাওয়ালপিন্ডিতে ভিকার উন নিসা কলেজ ফর উইম্যান নামে একটি কলেজ স্থাপনে সাহায্য করেন। তিনি ভিকারুন্নিসা নুন স্কুল নামে মেয়েদের জন্য ঢাকায় একটি স্কুল স্থাপনেও সাহায্য করেন যেটি, বর্তমানে মেয়েদের জন্য একটি বিখ্যাত শিক্ষা প্রতিষ্ঠান।
তার স্বামী স্যার ফিরোজ পূর্ব পাকিস্তানের গভর্নর হোন এবং পরবর্তীতে ১৯৫৭ সালে পাকিস্তানের প্রধানমন্ত্রী হোন। তার স্বামীর মৃত্যুর পরেও সে তার সমাজ সেবামূলক কাজ চালিয়ে যান। তিনি ঐ সময়কার অন্যান্য বিখ্যাত নারীদের সাথে তার এই উন্নয়নমূলক কাজ করেন। তাদের মধ্যে রয়েছে প্রয়াত বেগম মাহমুদা সালিম খান, ডঃ আতিয়া ইনায়েতউল্লাহ এবং বেগম জরি সারফরাজ। তিনি ফ্যামিলি প্ল্যানিং অ্যাসোসিয়েশন অফ পাকিস্তান, পাকিস্তান রেড ক্রিসেন্ট সোসাইটি, দ্য ন্যাশনাল ক্র্যাফটস কাউন্সিল অফ পাকিস্তান সহ আরো অন্যান্য সমাজ সেবামূলক প্রতিষ্ঠানের জ্যেষ্ঠ নির্বাহী সদস্য ছিলেন। জেনারেল জিয়া উল হকের শাসন কালে তিনি অল্প সময়ের জন্য পাকিস্তান সরকারের পর্যটন ও সংস্কৃতি মন্ত্রণালয়ের ফেডারেল মন্ত্রী ছিলেন। তার পরবর্তী জীবনের বেশিরভাগ সময় সে তার আল- ফিরোজ নামক একটি কুটিরে কাটান যেটি পাকিস্তানের আবোতাবাদের কাছে অবস্থিত। সেখানে তিনি অঙ্কন ও লেখার জন্য সৃষ্টিশীল নীরবতার সন্ধান পেতেন।
দীর্ঘ অসুস্থতার পরে লেডি নুন ২০০০ সালের ১৬-ই জানুয়ারি ইসলামাবাদে মারা যান।
পটাসিয়াম পারআয়োডেট
পটাসিয়াম পারআয়োডেট একটি অজৈব লবন, যার আণবিক সংকেত KIO । একটি পটাসিয়াম ক্যাটায়ন এবং একটি পারআয়োডেট অ্যানায়ন দ্বারা এটি গঠিত, যা পারআয়োডিক অ্যাসিড এর পটাসিয়াম লবন হিসাবে গণ্য করা যেতে পারে । অন্যান্য সাধারন পারআয়োডেটসমূহ, যেমন সোডিয়াম পারআয়োডেট এবং পারআয়োডিক এসিড এর চেয়ে পটাসিয়াম পারআয়োডেট ভিন্নধর্মী । এটি শুধুমাত্র মেটাপারআয়োডেট রুপেই পাওয়া যায় ।
পটাসিয়াম আয়োডেট এর জলীয় দ্রবণকে ক্লোরিন এবং পটাসিয়াম হাইড্রোক্সাইড দ্বারা জারিত করে পটাসিয়াম পারআয়োডেট তৈরী করা যেতে পারে ।
এটি পটাসিয়াম আয়োডেট এর তাড়িত জারন দ্বারাও উৎপন্ন করা যেতে পারে ।
৫৮২° সে. তাপমাত্রায় পটাসিয়াম পারআয়োডেট বিশ্লেষিত হয়ে পটাসিয়াম আয়োডেট এবং অক্সিজেন গঠন করে । এটি পানিতে সামান্য দ্রবণীয় ।
KIO চতুষ্কোণাকার স্ফটিক ঘঠন করে ।
ইমাদউদ্দিন জেনগি
ইমাদউদ্দিন জেনগি (আনুমানিক ১০৮৫ – ১৪ সেপ্টেম্বর ১১৪৬) ছিলেন তুর্কি বংশোদ্ভূত একজন আতাবেগ, মসুল, আলেপ্পো, হামা ও এডেসার শাসক এবং জেনগি রাজবংশের প্রতিষ্ঠাতা। এই রাজবংশ তার নামে নামকরণ করা হয়েছে।
চাঁটগাঁইয়া ভাষা
চাঁটগাঁইয়া ভাষা () বা চাঁটগাঁইয়া হল ইন্দো-আর্য ভাষাগোষ্ঠির একটি সদস্য ভাষা এবং বাংলাদেশের চট্টগ্রামের আঞ্চলিক ভাষা। বাংলা-অসমীয়া ভাষার সাথে চাঁটগাঁইয়ার ঘনিষ্ঠ সম্বন্ধ বিদ্যমান থাকা সত্ত্বেও একে প্রায়ই বাংলা প্রমিত ভাষা হিসেবে বিবেচনা করা হয় যদিও ভাষাদ্বয় পারস্পরিক একই অর্থে বোধগম্য হয় না। তারপরও প্রধানত বাংলাদেশে ১.৩ কোটি মানুষ চাঁটগাঁইয়া ভাষায় কথা বলে।
চাঁটগাঁইয়া ইন্দো-ইউরোপীয় ভাষা পরিবারের ইন্দো-আর্য শাখার পূর্বাঞ্চলীয় ইন্দো-আর্যের উপশাখা বাংলা-অসমীয়ের সদস্য। সমগোত্রীয় অন্যান্য ভাষাসমূহ হল সিলেটি, রোহিঙ্গা, বাংলা, অসমীয়া, ওড়িয়া এবং বিহারি ভাষা তাছাড়া ইন্দো-আর্যের হিন্দির সাথে চাঁটগাঁইয়ার পরোক্ষ মিল রয়েছে। অন্যান্য বাংলা-অসমীয়া ভাষাসমূহের মত চাঁটগাঁইয়া পালি ভাষা থেকে এসেছে যা ইন্দো-ইউরোপীয় ভাষাসমূহের একটি কল্পিত পূর্বসূরী প্রত্ন-ইন্দো-ইউরোপীয় ভাষা এর উত্তরসূরী।.
বাংলাদেশের দক্ষিণাঞ্চল প্রধানত চট্টগ্রামের চট্টগ্রাম জেলা এবং কক্সবাজার জেলার মানুষেরা চাঁটগাঁইয়া ভাষায় কথা বলে। ২০০৯ সালের এক হিসাব অনুযায়ী বাংলাদেশে চাঁটগাঁইয়া ভাষায় কথা বলা লোকের প্রায় সংখ্যা ১৩ মিলিয়ন। তবে এই ভাষার কোন দাপ্তরিক বা একাডেমিক স্বীকৃতি নেই।
চাঁটগাঁইয়া ভাষার শব্দ বিন্যাস বা বাক্যগঠণ হয় কর্তা-কর্ম-ক্রিয়া ধারায়।
যেমনঃ ইঁতারা(তারা) হাঁমত(কাজে) যার গুঁই(যায়)।
চাঁটগাঁইয়া ভাষায় ব্যাকরণের ব্যবহার বাংলা ভাষার অনুরুপ তবে উপসর্গ, অনুসর্গ এবং অন্যান্য উপায়ে শব্দের কলেবর বৃদ্ধির ক্ষেত্রে বৈচিত্র্য রয়েছে।
দ্বিতীয় মাহমুদ
দ্বিতীয় মাহমুদ (Ottoman Turkish: محمود ثانى "Mahmud-u sānī", محمود عدلى "Mahmud-u Âdlî") () (২০ জুলাই ১৭৮৫– ১ জুলাই ১৮৩৯) ছিলেন ৩০তম উসমানীয় সুলতান। তিনি ১৮০৮ থেকে ১৮৩৯ সাল পর্যন্ত শাসন করেন। কনস্টান্টিনোপলের তোপকাপি প্রাসাদে তার জন্ম হয়। তার পিতা সুলতান প্রথম আবদুল হামিদের মৃত্যুর পর তিনি জন্মলাভ করেন। তার শাসনামল প্রশাসনিক, সামরিক ও অর্থনৈতিক সংস্কারের জন্য প্রসিদ্ধ। এসব তানজিমাতের সময় চরমে পৌছায় এবং তার পুত্র প্রথম আবদুল মজিদ ও প্রথম আবদুল আজিজ তা চালিয়ে যান। ১৮২৬ আলে তিনি ১,৩৫,০০০ জনের জানিসারি দলকে বিলুপ্ত করেন এবং এভাবে তিনি সামরিক সংস্কারের বাধা দূর করার জন্য এর নেতাদের মৃত্যুদন্ড দেন।
আগারগাঁও
আগারগাঁও বাংলাদেশের রাজধানী ঢাকার একটি স্থান।
এখানে "শেরেবাংলা সরকারী বালক বিদ্যালয়" নামে একটি মাধ্যমিক বিদ্যালয় অবস্থিত, যেটি প্রতিষ্ঠিত হয় ১৯৬৯ সালে।২০০৮ সালে এখানে উচ্চ মাধ্যমিক চালু হয়।
বাংলাদেশ পরিসংখ্যান ব্যুরো
বাংলাদেশ পরিসংখ্যান ব্যুরো (বিবিএস) বাংলাদেশের জনমিতি, অর্থনীতি, এবং অন্যান্য ঘটনা পরিসংখ্যান সংগ্রহ করা এবং তথ্য পর্যালোচনার জন্য কেন্দ্রীয় সরকারী সংস্থা এটি বাংলাদেশ সরকারের সকল ধরনের জরিপ কার্যক্রম চালায় এবং তথ্য প্রদান করে।
যদিও স্বাধীন পরিসংখ্যান ব্যবস্থা আগেও চালু ছিল, কিন্তু সেগুলোর পরিসংখ্যানে প্রায়ই ভুল-ত্রুটি পরিলক্ষিত হত। এর পরিপ্রেক্ষিতে ১৯৭৪ সালের আগস্ট মাসে পূর্ববর্তী বৃহত্তর চারটি পরিসংখ্যান সংস্থার (পরিসংখ্যান ব্যুরো, কৃষি পরিসংখ্যান ব্যুরো, কৃষি শুমারি কমিশন এবং আদমশুমারি কমিশন) অবলুপ্তি ঘটিয়ে "বাংলাদেশ পরিসংখ্যান ব্যুরো" প্রতিষ্ঠা করা হয়।
জুলাই ১৯৭৫ সালে, প্রশাসনিক নিয়ন্ত্রণের জন্য পরিকল্পনা মন্ত্রণালয়ের অধীনে পরিসংখ্যান বিভাগ গঠন করা হয়।.পরবর্তীতে পরিসংখ্যান বিভাগকে 'পরিসংখ্যান ও তথ্য ব্যবস্থাপনা বিভাগ'এ রূপান্তর করা হয়। পরিসংখ্যান ব্যুরো বর্তমানে এই বিভাগের অধীনে কাজ করছে।
এটির সদরদপ্তর ঢাকা। ২০১৩ সাল পর্যন্ত ২৩টি আঞ্চলিক পরিসংখ্যান অফিস, ৪৮৯টি উপজেলা/থানা অফিস ছিল। বর্তমানে ৮টি বিভাগীয় পরিসংখ্যান অফিস (ঢাকা, বরিশাল, খুলনা, রাজশাহী, রংপুর, চট্টগ্রাম, সিলেট ও ময়মনসিংহ), ৬৪টি জেলা পরিসংখ্যান অফিস এবং ৪৮৯টি উপজেলা অফিস রয়েছে। ২০১৩ সালে আঞ্চলিক অফিস বিলুপ্ত করা হয়।
জাতীয় চিত্রশালা (বাংলাদেশ)
জাতীয় চিত্রশালা () হচ্ছে বাংলাদেশ শিল্পকলা একাডেমীর একটি ললিতকলা প্রদর্শনীস্থল, যেটি ঢাকার সেগুনবাগিচায় অবস্থিত। এতে দেশের প্রধান প্রধান শিল্পীদের চিত্রকর্ম রয়েছে যাদের মধ্যে আছে জয়নুল আবেদীন এবং কামরুল হাসান।
বাংলাদেশ শিল্পকলা একাডেমী যেটিকে বর্তমানে ন্যাশনাল একাডেমী অফ ফাইন অ্যান্ড পারফর্মীং আর্টস নামে অভিহিত করা হয় সেটি ১৯৭৪ সালে প্রতিষ্ঠিত হয় এবং পাকিস্তান আর্ট কাউন্সিলের কাছ থেকে এটির দায়-দায়িত্ব নিয়ে নেয়। ২০০৩ সালে এই একাডেমী দেশের একমাত্র ললিতকলার সংরক্ষক এবং অভিভাবকে পরিণত হয় এবং জাতীয় চিত্রশালা প্রতিষ্ঠা করে।
জাতীয় চিত্রশালা একটি দোতলা ভবন যেটি ন্যাশনাল একাডেমী অফ ফাইন অ্যান্ড পারফর্মীং আর্ট এর জায়গায় নির্মাণ করা হয়। এই ভবনে প্রদর্শনের জন্য প্রদর্শন কক্ষ এবং কর্মশালার জন্য আলাদা কক্ষ রয়েছে যেখানে শিল্পকলার উপর বিভিন্ন কর্মশালার আয়োজন করা হয়।
বাথ পার্টি
আরব সোশ্যালিস্ট বাথ পার্টি ( "") ছিল সিরিয়ায় প্রতিষ্ঠিত একটি রাজনৈতিক দল। মিশেল আফলাক, সালাহউদ্দিন আল বিতার ও জাকি আল আরসুজি এই দল প্রতিষ্ঠা করেন। এই দলে বাথিজম ( "আল বাথ" বা "বাথ" অর্থ "রেনেসা") কে অনুসরণ করে যা আরব জাতীয়তাবাদ, প্যান আরবিজম, আরব সমাজবাদ ও উপনিবেশবাদের বিরোধী উপাদান নিয়ে গঠিত। বাথিজম আরব বিশ্বকে একটি একক রাষ্ট্র হিসেবে একীভূত হওয়ার ডাক দেয়। এর নীতিবাক্য হল, “একতা, স্বাধীনতা, সমাজবাদ”। এর দ্বারা আরব ঐক্য এবং অনারব নিয়ন্ত্রণ ও প্রভাব থেকে স্বাধীন থাকা বোঝায়।
১৯৪৭ সালের ৭ এপ্রিল আফলাক ও আল বিতারের নেতৃত্বাধীন আরব বাথ মুভমেন্ট এবং আল আরসুজির নেতৃত্বাধীন আরব বাথ দলের যুক্ত হওয়ার মাধ্যমে বাথ পার্টি জন্ম লাভ করে। দ্রুত এই দল আরব দেশগুলোতে শাখা বিস্তার করে। তবে এটি শুধু ইরাক ও সিরিয়ায় ক্ষমতা লাভে সমর্থ হয়। আরব বাথ পার্টি ১৯৫২ সালে আকরাম আল হাউরানির নেতৃত্বাধীন আরব সোশ্যালিস্ট পার্টির সাথে একীভূত হয়ে আরব সোশ্যালিস্ট বাথ পার্টিতে পরিণত হয়।নবগঠিত দল কিছুমাত্রায় সাফল্য লাভ করে এবং ১৯৫৪ সালের নির্বাচনে সিরিয়ার সংসদে দ্বিতীয় বৃহত্তম দলে পরিণত হয়। এরা সিরিয়ান কমিউনিস্ট পার্টির সাথে পরবর্তীতে ইউনাইটেড আরব রিপাবলিক গঠন করে। মিশর ও সিরিয়া এর সদস্য ছিল। এই ইউনিয়ন ব্যর্থ হয় এবং ১৯৬১ সালে সিরিয়ার অভ্যুত্থান ইউনিয়ন ভেঙে দেয়।
ইউনিয়নটি ভেঙে যাওয়ার পর বাথ পার্টি নতুন করে গঠিত হয়। বাথ পার্টির নিয়ন্ত্রণভার বেসামরিক ব্যক্তিদের কাছ থেকে নিয়ে নেয়ার জন্য সামরিক কর্মী সৃষ্টি করা হয়। ইতিমধ্যে ইরাকের বাথ পার্টি রমজান বিপ্লবের মাধ্যমে ক্ষমতা দখল করে। ১৯৬৩ সালে মাইকেল আফলাকের সম্মতিতে সামরিক কমিটি সিরিয়ার ক্ষমতা নেয়।
খুব শীঘ্রই আফলাক, আল বিতার ও মুনিফ আল রাজ্জাজের নেতৃত্বাধীন বেসামরিক অংশ এবং সালাহ জাদিদ ও হাফিজ আল আসাদের নেতৃত্বাধীন সামরিক কমিটির মধ্যে ক্ষমতার দ্বন্দ্ব শুরু হয়। দুই পক্ষের মধ্যে সম্পর্ক চরমে পৌছালে সামরিক কমিটি ১৯৬৬ সালে অভ্যুত্থান ঘটায়। ফলে আল রাজ্জাজ, আফলাক ও তাদের সমর্থকরা স্থানচ্যুত হন। এই বিপ্লবের পর বাথ পার্টি ইরাকি-নেতৃত্বাধীন বাথ আন্দোলন ও সিরিয়ান-নেতৃত্বাধীন বাথ আন্দোলনে বিভক্ত হয়ে পড়ে।
বাংলাদেশ স্ট্যান্ডার্ডস্‌ এন্ড টেস্টিং ইনস্টিটিউশন
বাংলাদেশ স্ট্যান্ডার্ডস্‌ এন্ড টেস্টিং ইনস্টিটিউশন বাংলাদেশের একমাত্র জাতীয় মান নিয়ন্ত্রণকারী সংস্থা, শিল্প মান নিয়ন্ত্রণ ও উন্নয়নে একটি গুরুত্বপূর্ণ ভূমিকা পালন করছে। এটি ১৯৮৫ সালে গঠিত হয়। শিল্প ক্ষেত্রে প্রমিতকরণ, জলবায়ু, টেস্টিং এবং মান নিয়ন্ত্রনের মাধ্যমে দেশের অর্থনৈতিক উন্নয়নের জন্যই এই প্রতিষ্ঠানের সৃষ্টি। এটি বাংলাদেশের শিল্প মন্ত্রনালয়ের অধীনে পরিচালিত।
৯৫৬ সাল থেকে বাংলাদেশে সরকারী, বেসরকারি শিল্প ও প্রতিষ্ঠান এবং ব্যবসায়ী সমাজের টেস্টিং-এর জন্য "কেন্দ্রীয় টেস্টিং ল্যাবরেটরি" চালু হয়। স্বাধীনতার পরে ১৯৭১ সালে সরকার "বাংলাদেশ স্ট্যান্ডার্ডস্‌ ইনস্টিটিউশন" নামে আরেকটি প্রতিষ্ঠান যাত্রা শুরু করে। ১৯৮৫ সালে সরকার অধ্যদেশের (Ordinance XXXVII of 1985) মাধ্যমে দুটি প্রতিষ্ঠান করে "বাংলাদেশ স্ট্যান্ডার্ডস্‌ এন্ড টেস্টিং ইনস্টিটিউশন" গঠন করে।
সাফা ও মারওয়া
সাফা ও মারওয়া ( ', ') সৌদি আরবের মক্কায় অবস্থিত দুটি ছোট পাহাড়। এই পাহাড়দ্বয় হজ্জ ও উমরার সাথে সম্পর্কিত। হজ্জ ও উমরার অংশ হিসেবে এই দুই পাহাড়ের মাঝে সাত বার আসা যাওয়া করতে হয়।
ইসলামি বর্ণনা অনুযায়ী, ইবরাহিম (আ) আল্লাহর আদেশে তার স্ত্রী হাজেরা (আ) ও শিশুপুত্র ইসমাইল (আ) কে অল্প কিছু খাদ্যদ্রব্যসহ সাফা ও মারওয়ার কাছে মরুভূমিতে রেখে আসেন। তাদের খাবার ও পানি শেষ হয়ে যাওয়ার পর হাজেরা পানির জন্য এই দুই পাহাড়ের মাঝে সাতবার যাওয়া আসা করেন। এসময় তিনি ইসমাইল (আ) কে রেখে যান।
প্রথমে তিনি আশেপাশের এলাকা দেখার জন্য সাফা পাহাড়ে উঠেন। কিছু না দেখার পর তিনি পার্শ্ববর্তী মারওয়া পাহাড়ে উঠেন। পাহাড়ের চূড়া থেকে তিনি ইসমাইলকে দেখতে পাচ্ছিলেন কিন্তু মধ্যবর্তী স্থান থেকে তাকে দেখা সম্ভব ছিল না ফলে তিনি এই অংশে স্বাভাবিকের চেয়েও দ্রুত এগিয়ে যান। এভাবে সাতবার চলাচলের পর ফিরে এসে তিনি দেখতে পান যে ক্রন্দনরত শিশু ইসমাইল (আ) এর পায়ের আঘাতে মাটি ফেটে পানির ধারা বের হচ্ছে। তিনি এই ঝর্ণা পাথর দিয়ে বেধে দেন। এরপর থেকে এটি জমজম কুয়া নামে পরিচিত হয়।
কাবা মসজিদুল হারামে অবস্থিত। সাফা পাহাড় এর থেকে প্রায় ১০০ মি (৩৩০ ফুট) দূরে অবস্থিত। মারওয়া কাবা থেকে ৩৫০ মি (১১৫০ ফুট) দূরে অবস্থিত। সাফা ও মারওয়ার মধ্যবর্তী দূরত্ব ৩০০ মি (৯৮০ ফুট)। সাতবার আসা যাওয়া করার পর মোটামুটি ২.১ কিমি (১.৩ মাইল) দূরত্ব অতিক্রম করতে হয়। পাহাড়দ্বয় ও মধ্যবর্তী পথ বর্তমানে দীর্ঘ গ্যালারির মধ্যে অবস্থিত এবং মসজিদের অংশ।
হজ্জ ও উমরার সময় এই দুই পাহাড়ের মধ্যে সাতবার আশা যাওয়া করতে হয়। একে সায়ি বলে। এটি হজ্জ ও উমরার অবশ্য পালনীয় বিধান।
দক্ষিণ হালিশহর উচ্চ বিদ্যালয়
দক্ষিণ হালিশহর উচ্চ বিদ্যালয় () বাংলাদেশের চট্টগ্রাম জেলার সিটি কর্পোরেশন এলাকায় অবস্থিত। ১৯৮০ সালে বিদ্যালয়টি প্রতিষ্ঠিত হয়।
বিদ্যালয়ে ১৯৮০ শিক্ষাবর্ষে ৬ষ্ঠ শ্রেণির ছাত্র - ছাত্রী ভর্তির মাধ্যমে শিক্ষা কার্যক্রম শুরু হয়। ১৯৮১ সালে ৭ম ও ৮ম শ্রেণি চালু করা হয় এবং ১৯৮৪ সাল থেকে এস.এস.সি পরীক্ষায় অংশগ্রহণ করে আসছে। মাধ্যমিক ও উচ্চ মাধ্যমিক শিক্ষাবোর্ড কুমিল্লা এর অধীনে ১৯৮৪ সালে এ.এ.সি পরীক্ষায় অংশগ্রহণ করে। ১৯৯৫ সালে চট্টগ্রাম শিক্ষাবোর্ড গঠিত হওয়ার পর উক্ত বোর্ডের অধীনে পরীক্ষায় অংশগ্রহণ করে ভাল ফল করে।
দক্ষিণ হালিশহর উচ্চ বিদ্যালয় চট্টগ্রাম জেলার ৩৯ নং ওয়ার্ড, ইপিজেড থানার তালতলা এলাকায় অবস্থিত। 
বর্তমানে বিদ্যালয়ে দুইটি তিন তলা ভবন, একটি একতলা ভবন, একটি টিন সেট ভবন রয়েছে পাঠদানের জন্য ।
মাধ্যমিক ও উচ্চ মাধ্যমিক শিক্ষা বোর্ড, দিনাজপুর
মাধ্যমিক ও উচ্চ মাধ্যমিক শিক্ষা বোর্ড, দিনাজপুর বাংলাদেশের রংপুর বিভাগের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। এই শিক্ষা বোর্ড ২০০৬ সালে বাংলাদেশের দিনাজপুর জেলায় প্রতিষ্ঠিত হয়।
বোর্ডের অর্ডিন্যান্স অনুসারে, রংপুর বিভাগের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের পাবলিক পরীক্ষাসমূহ পরিচালনা ও উন্নয়নের জন্যে ক্ষমতাপ্রাপ্ত শিক্ষা প্রতিষ্ঠান; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অর্ডিন্যান্স ১৯৬১ (East Pakistan Ordinance No. XXXIII of 1961, Section 3A(1)) ও এর ১৯৬২ খ্রিস্টাব্দের ষোড়শ এবং ১৯৭৭ খ্রিস্টাব্দের সপ্তদশ সংশোধনী দ্বারা দ্বায়িত্বপ্রাপ্ত। এই শিক্ষা বোর্ডের অধিনস্ত জেলাসমূহ হলোঃ দিনাজপুর জেলা, রংপুর জেলা, গাইবান্ধা জেলা, কুড়িগ্রাম জেলা, নীলফামারী জেলা, পঞ্চগড় জেলা, ঠাকুরগাঁও জেলা, লালমনিরহাট জেলা।
দিনাজপুর শিক্ষাবোর্ডের অধীনে থাকা কিছু বিশিষ্ট শিক্ষা প্রতিষ্ঠানঃ
আরব ইউনিয়ন
আরব ইউনিয়ন হল আরব রাষ্ট্রসমূহের একটি প্রস্তাবিত রাজনৈতিক ইউনিয়ন। ব্রিটিশ সাম্রাজ্য কর্তৃক আরবদের একক স্বাধীন রাষ্ট্রের প্রতিশ্রুতি দেয়ার সময় সর্বপ্রথম এই শব্দ ব্যবহার করা হয়। তবে সাইকস পিকট চুক্তির কারণে এই ইউনিয়ন কখনো বাস্তবায়িত হয়নি। তবে বেশ কিছু আরব নেতা আরব ইউনিয়নের জন্য ডাক দেন। মিশরের রাষ্ট্রপতি জামাল আবদেল নাসের মিশরের সাথে অন্যান্য আরব রাষ্ট্রসমূহ যেমন সংযুক্ত আরব আমিরাত, তিউনিসিয়া, লিবিয়া, ইরাক, সিরিয়া, জর্ডান, লেবানন, ফিলিস্তিনি এলাকা, সুদান ও উত্তর ইয়েমেনের সাথে ইউনিয়ন গড়ে তুলতে চেষ্টা করেন। অন্যান্য আরব নেতৃবৃন্দ যেমন হাফিজ আল আসাদ ও মুয়াম্মার গাদ্দাফি একইরূপ চেষ্টা করেন।
২০০৪ সালে কায়রোতে আরব লীগের সম্মেলনে ইয়েমেনের রাষ্ট্রপতি আলি আবদুল্লাহ সালেহ আরব লীগের স্থলে একটি আরব ইউনিয়ন প্রতিষ্ঠার কথা বলেন যাতে এটি বিশ্ব পরিস্থিতিতে কার্যকর রাজনৈতিক ও ভৌগোলিক অংশ হিসেবে কাজ করতে পারে। তবে এই প্রস্তাব লীগের এজেন্ডা পর্যন্ত পৌছাতে ২০০৯ সালের দোহা সম্মেলন পর্যন্ত সময় নেয়। সিদ্ধান্ত হয় যে এ ব্যাপারে আলোচনা করা হবে।
ডুগডুগি গাছ
ডুগডুগি গাছ, (বৈজ্ঞানিক নাম: "Crescentia cujete") () হচ্ছে মুলত অামেরিকার গ্রীষ্মমণ্ডলীয় অঞ্চলের ছোট ধরনের গাছ এটি। সেন্ট লুসিয়ার জাতীয় গাছ। ভারতে এটির প্রসার প্রকৃতিগতভাবে ব্যাপক আকারে হয়েছে।
গাছটি মাঝারি অাকারের চিরসবুজ দেখতে, ফল দেখতে একবারে কাচাঁ বেলের মতো।এদের হালকা সবুজ পাতা উপবৃত্তাকার, মাথার দিকে গোলাকার অার গোড়ার দিকে সুচালো, পাতা একেবারে জেঁকে থাকে কান্ডের সঙ্গে, এক সাথে পাঁচ-ছয়টি পাতা করে জোষ্ট হয়ে থাকে এই গাছের পাতা। ফুল হয় কাণ্ডে ফেঁটে বের হয় তার পর ফুল থেকে ফল।ফল পাকতে সময় লাগে প্রায় সাত মাস, পাকা ফলের ভেতর কলোরঙ্গা ছাইয়ের মতো কিছু উপাদান ছাড়া কিছুই পাওয়া যায় না।গ্রীষ্মের শেষে বা জ্যৈষ্ঠ মাসে এ গাছে ফুল ফোটে, জানুয়ারি- সেপ্টেম্বর মাস পর্যন্ত গাছে ফুল ফল দেখা মিলে।